Ва Ўрадзе Беларусі распрацаваны праект дакумэнта, якім плянуецца ўвесьці адзіны падатак з прыватных прадпрымальнікаў ды зь іншых грамадзянаў, якія ажыцьцяўляюць рэалізацыю тавараў і паслугаў. Праект прадугледжвае пералік тавараў і паслугаў, пры рэалізацыі якіх будуць усталяваныя адзіныя стаўкі падатку, што мае налічвацца ў эўра, а спаганяцца ў беларускіх рублях. Стаўкі будуць вызначаць мясцовыя саветы дэпутатаў. Мяркуецца, што найвышэйшая стаўка падатку - да 300 эўра штомесяц - будзе налічвацца на розьнічны гандаль півам замежнае вытворчасьці. Да 15 эўра штомесяц будуць каштаваць паслугі ў галіне расьлінагадоўгі, да 30 эўра - распаўсюд друкаваных выданьняў.